
ada on suur arv, isegi kui see ei 

tähista sadat ilmumisaastat, 

vaid üksnes ajakirja sajandat 

numbrit. Aastaid selle saja 

numbri üllitamiseks on kulu- 
nud kakskümmend üks. Tahtes aga kokku 
võtta, palju on olnud neid inimesi, kes aja- 
kirja kirjastamises ühel või teisel viisil kaa- 
sa on löönud, jään hätta. Julgen siiski pak- 
kuda, et neid on olnud kaugelt üle saja, eriti kui võtta lisaks kirjutaja- 
tele arvesse ka selle töölõigu eest palvetajad, selle töö nimel annetajad, 
olgu kodus või välismaal, või siis ka näiteks trükkalid ja postiljonid, 
kelle käest värske ajakirjanumber tellija postkasti potsatab. 

Sügav kummardus nende ees, kel kunagi oli visioon asutada EMK 
oma ajakiri ja kes söandasid selle visiooni ka ellu rakendada. Esimese 
numbri tegijate hulgas on olnud toimetaja Urmas Rahuvarm, kujunda- 
ja Thea Sildna, fotograaf Eino Pärnamets, kirjutajate seas Olav Pärna- 
mets, Urve Pärnamets, Pille Mägila, Hans Växby, kelle tekstid on root- 
si keelest tõlkinud Helle Uusmäe. Juba üsna esimeste numbrite autori- 
te hulgas on Heli Viht, Meeli Tankler, Heidi Pajusoo, Inna Välja, Kaupo 
Kant, Päivo Kasekamp, Toomas Pajusoo, Üllas Tankler, Olavi Ilumets, 
Taavi Hollman, impressumitest aga leiab nimed Kaspar Kõrvits, Too- 
mas Rebane, Tiina Terras, Eve-Ly Saluraid, Mai-Roos Põdra, Maiga 
Tamme, Rein Laaneser jpt. Eesti kultuuriruumis, kus kirjaoskust ja 
-sõna on ikka suures aus peetud, on oma ajakirja asutamine ja järjepi- 
dev üllitamine vähimagi kahtluseta olulise märgilise tähendusega ette- 
võtmine. 

Kui Urmas Rahuvarm ajakirja tegemise teatepulga mulle 1996. aas- 
tal üle andis, olin alles n-ö sisseelamise ajajärgus isegi oma kodukogu- 
duses, rääkimata kogu Eesti Metodisti Kirikust. Möödunule tagasi 
mõeldes olen veendunud, et mitte mina pole teinud ajakirja, vaid aja- 
kiri — ja kõik selle armsad kaastöölised — on teinud ja kasvatanud mind. 
See on olnud minu vaimulik elu- ja ülikool. 

Kuulsin hiljuti lugu kolmest mehest, kelle käest olevat küsitud, mi- 
da nad parasjagu teevad. Esimene vastanud: “Teen tööd!” Teine: “Tee- 
nin raha!” Kolmas: “Ehitan templit!” 

n TE) Soovin, et meil kõigil 
“S re jaguks jätkuvalt tahet ja 
pealehakkamist olla kõi- 
gis oma ettevõtmistes 
“templiehitaja” — nii vi- 
sioone tehes kui neid ellu 
rakendades, nii misjonile 
mõeldes kui misjonile 
minnes, nii orelist unista- 
des kui seda ehitades, nii 
kümmet käsku lugedes 
kui nende järgi elades ... 
Iseeneses, oma peres, 
koguduses, kirikus, maa- 
ilmas. 

Astudes 


mööda koduteed::==: 


Tänu Jumala armule ja õnnistusele ning 
pühendunud ja entusiastlikule peatoimetajale, 

kes on osanud koondada kirjutavaid kaastöölisi 
Eestimaa metodisti kogudustest, on täna sinu kätte 
jõudnud taasilmumisjärgse Koduteele sajas number. 


el pidulikul hetkel tahan 

kõigepealt tänada Juma- 

lat, kes on andnud oma 

õnnistuse ja armu selle 

teenimistöö üle. Aga tei- 
salt tahan südamest tänada peatoi- 
metajat Kärt Jänes-Kappi, kes süda- 
me andumuse ja pühendumisega on 
seda olulist töölõiku meie väikeses 
metodisti kirikus tublilt ja hästi veda- 
nud. Tänusõnad tahan edastada ka 
toimetuse kolleegiumile ja igale kaas- 
autorile, kes on aidanud oma palvete, 
tunnistuste ja kaaskirjutistega kujun- 
dada ajakirja nägu ja sisu. 


Tänane saavutus 


on igas mõttes kui sünnipäev, ent 
mitte tavaline, vaid suur juubelisünni- 
päev. Arv 100 juba iseeneses näitab 
saavutuse olulisust. Kutsun siinkohal 
iga lugejat üles mõtlema sellele, mida 
sina ajakirjale Koduteel juubeli puhul 
kinkida saaksid. Kuna oleme väike 
kirik, ei ole meie ajakirjal palju telli- 
jaid ning see viib üksiknumbri oma- 
hinna üsna kõrgele. 

Nagu juubeli puhul ikka, vaatan 
veidi ajalukku. Ajakirja Koduteel eel- 
käijaks oli ajakiri Kristlik Kaitsja. 
Meenutada võib ka seda, et selle vas- 
tutavaks- ja peatoimetajaks oli Alek- 
sander Kuum, toimetuse liikmeteks 
Martin Prikask, Ferdinand Tombo, 
Valdo Ojassoo ning väljaandjaks Ees- 
ti Piiskoplik Metodisti Kirik. Minu 
töölauale sattus Kristliku Kaitsja jõu- 
lualbum aastast 1936 — Jõuluhelid. 
Ajakirja viimastelt lehekülgedelt leid- 
sin reklaamid. Ühes kuulutuses seisis 


nii: “Möödunud aastal oleme lehele 
(lastele mõeldud lisaleht Väikeste 
Päike) üle 10 000 sendi juurde maks- 
nud lootuses, et tellijate arv kord-kor- 
ralt kasvab. Kui teie ei taha selle lehe 
surma, siis pange käed külge.” 

Kirikuvalitsus on aastate jooksul 
ajakirja Koduteel ilmumist doteeri- 
nud. Kärt teeb tööd vabatahtlikult. 
Kutsun tegema Koduteele juubelisün- 
nipäeval väärilist juubelikingitust. 
Pangaülekande võid teha Eesti Meto- 
disti Kiriku arvele 10052004731009, 
märkides selgitusse “Koduteel 100. 
number”. 


Meie armsa ajakirja pealkiri 


viitab sellele, et oleme teelised ko- 
duteel. Elame murranguliste sünd- 
muste ajal: diktaatorlike valitsuste 
vastased rahutused Põhja-Aafrikas, 
ülemaailmne kütuse ja toiduainete 
hinnatõus, siin-seal erakordsed loo- 
duskatastroofid: üleujutused, laiaula- 
tuslikud metsapõlengud, külma- ja 
kuumalained, erakordsed lumesajud, 
vulkaanituhapilved ja palju muud. 
Kõike niisugust on ajaloos ikka olnud, 
aga teatud mõttes on nende sündmus- 
te sagedus ja mastaapsus täna era- 
kordne. Need on ajamärgid, mis viita- 
vad sellele, et iga päevaga jõuame ko- 
dule lähemale. Meie ülesanne ei ole 
vaid ise “õhtuks koju” jõuda, vaid kaa- 
sa kutsuda ka neid, kes meie ümber. 
Läks ju Jeesus kõigile eluasemeid val- 
mistama. Me ei soovi, et keegi hukka 
läheks, teisisõnu — igavikus kodutuks 
jääks ja seetõttu isakodust väljajäänu- 
na ajaloo prügimäel (põrgus) igavik- 

ei ole suur raha. 


Eest võite 


CS 
sant, > Aaitsjaga” 


ku mööda saatma 
peaks. 


Selles ajas, 


kui ajakiri tähistab oma juubelit, 
oleme Eesti Metodisti Kirikuna läbi 
viinud ja viimas piirkondlikke palve- 
ja visioonipäevi. Lääne-, Harju-, Saa- 
re-, Järva- ja Pärnumaa pastorite 
ning koguduste kaastöölistega tuli- 
me kokku jaanuari lõpul Pärnu 
Agape kirikus (loe ka lk 11). Võru-, 
Põlva-, Tartu- ja Lääne-Virumaa ees- 
tikeelsete koguduste töötegijatega 
kohtusime märtsi algul Tartus Püha 
Luuka kirikus. Harju-, Ida- ja Lääne- 
Virumaa venekeelsete koguduste 
pastorite ning töötegijatega tuleme 
kokku aprilli algul Jõhvis. 

Need palve ja visioonipäevad on 
korraldatud selleks, et me vaimulik 
nägemine teravduks ja me võiksime 
kindlas usus ning selge visiooniga 
edasi astuda mööda koduteed, kuhu 
Jumal meid on kutsunud käima. Et 
oleksime tugevamad ja suudaksime 
oma teenimisega ühiskonda paremini 
mõjutada, oleme nende päevade raa- 
mes ette valmistamas ka Eesti Meto- 
disti Kiriku arengukava rakendus- 
kava, mille püüame Jumala abiga kin- 
nitada eeloleval aastakonverentsil 
21.-22. juunil Tallinnas. 

Tahaksin soovida Jumala õnnis- 
tust kõigile sõnade- 
ga: Õnnistatud ko- 
duteed nii käies kui 


lugedes! 
Superintendent 
TAAVI HOLLMAN 


ni 

100. KODUTEEL 


Killukesi tegijatelt: 


Mina ja Koduteel 


+ Milleks mulle see kõik? 


kae 
9 a — 


Toimetaja Urmas 
Rahuvarm on 
esimeses numbris 
tagasihoidlikul 
18. leheküljel va- 
linud motoks lõi- 
gu Koguja raama- 
tust (12:12) — ,,Mu 
poeg, võta manitsust! Suurel raama- 
tute tegemisel pole lõppu ja suur 
agarus väsitab ihu!” — ning kirjuta- 
nud: 

“Tere, hea lugeja! Mina olen Ur- 
mas Rahuvarm, selle ajakirja toime- 
taja. Võib-olla soovitad mul nüüd 
peegli ette minna ja seal lausuda 
neid Koguja tarku sõnu, sügavmõtte- 
liselt puurides omaenese pilku. Ehk 
soovitad järele mõelda, mis mind 
ajab tegema tööd, mida õieti ei tun- 
negi, võtma kõigile koormaile veel li- 
sa, rabelema ajalabürindi kitsastes 


his 


käikudes, end ära lüües, teades, et 
iga teine töö, mida võiks teha, oleks 
rahulikum ja tooks rohkem sisse. 
Milleks mulle see kõik? 

Olen Sinuga nõus, hea Lugeja. 
Küllap oleme kõik muianud mõnegi 
vehklemise peale. Kuni ... korraga 
kuskil kihvatab ja teisiti enam ei saa, 
oledki sidemeis, valmis hull mõistlike 
seas, kes torisedes ning mõnuga 
eemalt su siplemist vaatavad. Kuni 
kuskil isegi ... Mis teha ... 

Aga nüüd ajakirjast. Mida kavatse- 
me pakkuda? Sõnumid piiskopilt ja 
superintendendilt, tähtpäevalised kir- 
jutised, reisijutud, igas numbris kind- 
lasti lasteleheküljed, koguduste tea- 
ted, kirjavastused jne jne. Kristlikku 
õpetust mitmel tasandil. 

Mäletame minevikku. Mida on ko- 
gunud ja jaganud Wesley, Torrey, 
Prikask, Oengo jt. 

Seekordne järjejutt “Meelespea” il- 
mus Kristlikus Kaitsjas 1921. a. Nii- 


palju kui kannatas, püüdsin endis- 
aegset keelepruuki säilitada, loomaks 
silda põlvkondade taha. 
Ettepanekuid, küsimusi, teateid, 
kriitikat jm kaastööd ootan sisukor- 
ras märgitud aadressil. 
Tule Koduteele kaasa!” 


+ Pakkumine, 
millest oli raske keelduda 


Esimese numbri ja 
ajakirja päise ku- 
jundas 1990. aastal 
Thea Kant (Sildna): 
“Ega mul nii väga 
palju meenutada ole. 
Olin tollal kunstiüli- 
kooli teisel kursusel ning see tundus 
olevat põnev pakkumine. Päris esime- 
sed kaks numbrit said tehtud kalka ja 
värviliste paberitega ning siis pildista- 
tud. Mingist numbrist alates oli Urma- 
sel ARVUTI - sõitsin Haapsallu selle- 
ga mingit tekstikujundust tegema.” 


Tervitused sajanda numbri 


ilmumise puhuks! 


Koduteel on jutustanud Jumala tegudest kirikus ja 
maailmas, üllitanud metodistidest kristlaste tunnis- 
tusi, kandnud edasi evangeeliumi sõnumit ning aida- 
nud üles ehitada Ühinenud Metodisti Kiriku identi- 
teeti Eestis. See on sajas kord, kui Koduteel ustavalt 
tunnistab usust ja elust Jeesuses Kristuses metodisti 
kirikus. Ma tänan Jumalat, et Koduteel jätkab tun- 
nistamist, sest üha enam ilmalikustuvas maailmas ja 
ühiskonnas on seda vaja rohkem kui kunagi varem. 


Piiskop 
CHRISTIAN ALSTED 


Sada ajakirjanumbrit sisaldavad kokku umbkaudu samas 
mahus infot kui neli entsüklopeediaköidet. 

* Algus oli Haapsalus 


Eve Rahuvarm on meenutanud Ko- 
duteel algusaegu ajakirja neljaküm- 
ne viiendas numbris (6/1999) peal- 
kirja all “Algusest üle toimetaja õla 
kiigates”: 

“Oli aasta 1990, kui aastakonve- 
rents võttis vastu otsuse asutada kiri- 
ku ajakiri. Nimeks valiti Koduteel, 
sest Martin Prikask oli kunagi selle- 
nimelist ajakirja Kuressaares välja 
andnud. 

Algus oli raske, aga põnev. Toime- 
tus asus meie kodus magamistoas. 
Kasutati kirjutusmasinat ja Peeter 
Vikmanilt (praegu Haapsalu Täis- 
evangeelse Vabakoguduse pastor) 
laenatud kooliarvutit Tartu. Selle mä- 
luseadmeks oli kassettmakk. Iga 
tekstijupi salvestamise ajal käis vin- 
gumine ja visin. Mõnikord kestis töö 
hommikuni välja. 

Sisu otsiti kokku siit ja sealt. Põhi- 
kujunduse tegi Thea Sildna (nüüd 
Kant). Palju abi oli professionaalse 
fotograafi Eino Pärnametsa kvaliteet- 
setest kunstfotodest. Järjejutuks oli 
“Meelespea” endisest Koduteest 
[Kristlikust Kaitsjast — toim]. See oli 
vagajutt Ameerika kullaotsijate hulka 
sattunud usklikust. Aga jutt jäeti 
varsti pooleli, sest peale kolmandat 
numbrit muutus ajakirja ilmumine 
ebaregulaarseks. 

Esimesed numbrid olid küll väga 
tagasihoidlikud, kuid siiski nõutavad. 
Vaimuliku sisuga kirjavara oli ju siis 
veel vähe. Keegi baptisti vend küsis, 
et millal see järgmine “kodukäija” tu- 
leb. Nendel oli ju Teekäija. 

Siis oli neid odav palju teha, peale 
müügi jätkus ka jagamiseks. Kui 
Haapsalu kultuurimajas tähistati 
emadepäeva, sai ajakirja kingituseks 
teiste hulgas ka tolleaegne sotsiaal- 
minister Siiri Oviir.” 

* Kolleegiumi 
“kõige-kõige-kõige” 
Kirikuvalitsuse istungil 8. oktoobril 
1999 kinnitati ametisse ajakirja kol- 
leegium koosseisus Anneli Klaus- 
son, Tarmo Lilleoja, Andrus Norak, 
Toomas Pajusoo, Priit Gregorios 
Tamm. Umbes niisugusena on kollee- 
gium tegutsenud kaksteist aastat ja 
läbi vaadanud viiskümmend viis aja- 


kirja numbrit, mille eest kuulub neile 
toimetaja siiras tänu. 

Teisalt tundus just seetõttu sajan- 
da numbri eel ka asjakohane küsi- 
da, mis kolleegiumiliikmeile seoses 
ajakirjaga esmalt meenub. 


Anneli Klaus- 
son: “Elu tõi mind 
metodisti kirikus- 
se 1992. aasta lõ- 
pul, pärast seda 
kui Jumal oma ar- 
must mu saatuse 
oli pööranud. Sel 
ajal oli Tallinna koguduses aktuaalne 
infolehe asutamine. Rein Laaneseril 
oli palju näidiseid mitmelt poolt maa- 
ilmast. Samas oli Reinul ka tarkust 
mind, uut inimest kohe töösse kaasa 
haarata. Nii olingi kaanekujundajana 
osalemas esimeste infolehtede Jõulu- 
täht (1992) ning Rist ja Ülestõusmine 
(1993) juures. 

Teine pakiline asi oli jätkata aja- 
kirja Koduteel ilmutamist, mis oli soi- 
kunud 4. numbri järel. Loodi EMK 
kirjastustoimkond. 1993. aasta sep- 
tembris ilmuski number 5 ja jõuluks 
number 6. 

Olin liiga uus nii usuelus kui ini- 
mestetundmises, seega ei olnud mul 
palju kaasa rääkida. Vahel tegin aja- 
kirjale, alguses põhiliselt lastenurga- 
le, mõne kaastöö. Neljakümne viien- 
dast numbrist alates olen osalenud 
ajakirja toimetuse kolleegiumi töös. 

Minu arvates on ajakiri olnud väga 
sisukas ja lugemisväärne, sealjuures 
huvitav ka kujunduslikus mõttes. 

Alati loen põnevusega läbi toime- 
taja veeru, olen hinnanud rubriike 
“Kuus küsimust”, “Lastelaegas”, 
“Meilt ja mujalt”, “Küsimused ja vas- 
tused”, luulearmastajana ka luuletu- 
si. Mulle on väga köitev olnud rubriik 
“Sina pead oma hinge eest hoolt 
kandma”. Huvipakkuvad ja oodatud 
on olnud samuti Margit Sepa kirjuti- 
sed väikestest prohvetitest, käsitlu- 
sed ühest või teisest ilmunud raama- 
tust, aga ka inimestest meie ümber 
(nt kaplaniteenistus, päästearmee). 
Ja muidugi tunnistused! 

Ajakirjanumbritest on eriti õnnes- 
tunutena meelde jäänud kompaktsed 
ja informatiivsed number 32 “90 aas- 


tat metodistlikku jumalasõna kuulu- 
tust Eestis” ja number 50, mis kajas- 
tas uue kirikusaali pühitsemist Tallin- 
nas. Viimatinimetatus paelusid “Kuus 
küsimust arhitektidele” ja köitis in- 
tervjuu Kuno Todesoniga, kes oma 
koduaknast maalis meie ehitatavat 
kirikut.” 


Tarmo Lilleoja: 
“Tavaliselt pöör- 
dub minu esimene 
tähelepanu rubrii- 
kidele “Kirikuelu” 
ja “Meilt ja mu- 
jalt”, kuna need 
annavad ülevaate kirikuelu sündmus- 
test viimastel kuudel. 

Ajakiri on senini ainus arvestatav 
metodisti kiriku häälekandja ja 
uudisteallikas. Koduteele autoriteet- 
sust on minu arvates tõstnud ka piis- 
kopi läkitus, mis on alati sisukas. 
Väga oluline on ka kirikuliikmete 
mälestuste avaldamine, mis on ühtla- 
si meie kiriku ajaloo talletamine tule- 
vastele põlvedele. Siin on võimalus 
kaastööks meile kõigile. 

Muidugi loen tavaliselt kogu 
numbri läbi ja midagi liigset pole seal 
kunagi märganud.” 


Toomas — Paju- 
soo: “Et olen suur 
Iisraeli austaja, on 
mulle ehk kõige 
eredamalt meelde 
jäänud Richard 
Benneti tihedalt Iis- 
raeli oludega seotud piibliteemaline 
artiklite sari, mis ilmus kümme aastat 
tagasi: “Mõned peegeldused Jeesuse 
lapsepõlvest”; “Jeesus ja Templimä- 
gi”; “Ristisurm”, “Matmiskombed Va- 
na ja Uue Testamendi ajal”, “Kaper- 
naum, Galilea ja pärimus”, “Maarja, 


7.93 


Jeesuse ema”. 


Priit Gregorios 
Tamm: “Ikka ei saa 
üle ega ümber toi- 
metajatest: - olgu 
selleks siis Urmas 
või Kärt. Eks Kodu- 
teel ole siiski suu- 
resti olnud toimetaja õlgadel ja tänu 
nendele on asi sisuliselt ilmunud. 

Nii et toimetajad on need, kes ikkagi 
esmalt meelde tulevad. 

Kui mõelda rubriikidest või autori- 
test, siis mulle on ajaloohuvilise ini- 
mesena meeldinud mälestused ja 
elupildid, mida ajakiri on päris palju 
avaldanud, näiteks Konstantin Wipi 
märkmed, Arvi Lindmäe ülestähen- 
dused ja meenutused inimestest. 

Ka on mulle meeldinud teoloogili- 
sed või õpetuslikud artiklid (rubriik 
“Meie usume”), mis on ehk aidanud 
meelde tuletada meie identiteeti ja 
tõekspidamisi metodistidena. Need 
teemad leidsid ka vastukaja ning aru- 
tamist! 

Ja viimaks veel on mulle ajaloohu- 
vilise inimesena olnud olulised kogu- 
duste sündmuste kajastused — kes 
sündis, kes suri, kus midagi ehitati 
või sisse pühitseti, kes millisele töö- 
põllule läkitati. 

Minu jaoks ei ole nii olulised olnud 
hingehoidlikud rubriigid (nt jutlused 
Vms). 

Kokkuvõttes tundubki mulle, et 
kõige olulisemaks on ajakirja juures 
olnud meie, metodistliku identiteedi 
süvendamine ja meie asjadest kõne- 
lemine — nii minevik, tänapäev kui tu- 
levik. 

-.. Ja kolleegium oma juustu- ja tee- 
õhtutega on olnud unustamatu ...” 


ilmus mais 1990. 


sõna kaudu. 


A c = “ nd | Vv 

| Teed alustades... 


—— a | 
Esimene Koduteel 1935. aastast. 


* Toimetaja parem käsi 


Numbrid alates kolmekümne ka- 
heksandast on praegusel toimetajal 
valminud koostöös kujundaja-kül- 
jendaja Taimi Pärnaga. See on tä- 
hendanud korraldamist ja kombi- 
neerimist, tegemist ja ümber tege- 
mist, päevaseid telefonikõnesid ja 
öiseid sõnumeid, aga eelkõige arm- 
said osadushetki, mis on kandnud 
nii ajakirja tegemist kui olemist 
hoopis laiemas mõttes. 

Taimi Pärna: Esimene tegelik 
kokkupuude ajakirjaga oli siis, kui 
Urmas tuli pakkumisega ajakirja ku- 


Esimene taasilmumisaegne KODUTEEL 


Superintendent Olav Pärnamets on kirjutanud 1990. aastal 
artiklis “Rahu ja mitte õnnetuse mõtted” (Ik 7—8): “Pilved on 
hakanud pikkamööda hajuma. Ajalugu ja ühiskond on taas 
hukka mõistnud inimvaenuliku, vägivallale rajatud elukorral- 
duse. Taas on avanenud võimalusi Kristuse evangeeliumi, ar- 
mastuse-, usu- ja lootusesõnumi laiemaks levitamiseks trüki- 


Soovime, et Kristlik Kaitsja õiguspädev järglane kannaks nime Koduteel. Miks 
just see nimi paljude võimalike hulgast? Vastus on lihtne. EMK esimene super- 
intendent ja tõenäoliselt ka esimene märter Martin Prikask toimetas kolmeküm- 


nendatel aastatel samanimelist ajakirja.” 


tapja. Kuidas?” 

Kahekümne viies KODUTEEL 
ilmus 1996. aasta kuuenda numbrina. 


Maire Simm kirjutas Tallinna koguduse segakoori 35. sünni- 
päevast, Endel Rang Tapa kiriku remondist ja keegi salapä- 
rane “Kronist” Koidukoguduse avapäevast. Toimetaja vastas 
Marile, kes küsis: “Matteuse 5:21—22 ütleb Jeesus, et kui ma 
ütlen oma vennale, etta on loll, siis olen hullem kui inimese- 


jundada. Olin tollal kujundustöös 
üsna roheline ning iga numbri 
valmimine sündis minu jaoks suure 
palvetamise tulemusena — et oleks 
oskusi ning tarkust asi õigesti kokku 
panna. 

Olen ka aktiivne lugeja ning selle 
poole pealt puudutasid mind eriliselt 
Margit Sepa kirjutatud väikeste proh- 
vetite lood. Väga hea lugemine oli 
Rich Benneti sügavuti minev ajaloo- 
käsitlus. Seda just detailsuse ja fak- 
tide tõttu. 

Möödunud aasta viimases numb- 
ris aga jäi silma sõjaväekaplani Raivo 
Nikiforovi mõtisklus kuuenda käsu 
üle — sina ei tohi tappa. 

Tähtsad on olnud ka lihtsad jut- 
lused. Läbi aja on kirjasõna olnud 
koht, kus Jumal saab minusugust 
tavalist inimest kõnetada. Eriti selgelt 
mäletan jutluste tähtsust oma 
otsimiseaastatest. Neid Jumala kõne- 
tusi on tulnud nii praeguse Kodu- 
teele kui ka lapsena loetud Kristliku 
Kaitsja veergudelt. Tollel ajal polnud 
toimuvad sündmused minu jaoks 
kuigi olulised, oluline oli vaid see, 
mida Jumal ise räägib. 


Viiekümnes 
KODUTEEL 
ilmus 2000. 
aasta viienda 
numbrina. 
Pühendatud suu- 
resti Tallinna meto- 
disti kiriku pühitse- 
misele 10. sep- 
tembril 2000, mille 
kohta arhitekt Ain 
Padrik on öelnud: “Nähes pühakoja 
pühitsemise jumalateenistusel saalitäit 
häid inimesi oma palveis, tundsin, et 
kogudus on pühakoja omaks võtnud 
ning mul oli väga hea meel.” 


Seitsmekümne 
viies KODUTEEL 
ilmus 2004. 

aasta kuuenda 
numbrina. 
Teemaks olid muu 
hulgas Võru ko- 
guduse 10. aasta- 
päev, Aleksander 
Kuuma jõulujutlus 
ja mälestused EMK superintendendist 
aastail 1952-1962 Valdo Ojassoost, 
kelle sünnist möödus 24. märtsil 2004 
sada aastat. 


Koduteel 


MAIRE SIMM 


Ka koduteel võib vahel olla pime 

ja kodutuledki ei paista veel. 

Kui palvetad — see on nii imeline, 

et süttib süda, valgustab see teed. 


Ka koduteel võib olla koorem raske, 
küll piinab haigus, rõhub mure, tusk. 
End usaldades juhtida siis laske, 

et aitab Jumal — kannab arm ja usk. 


Vaid sellel teel sa leiad lootust, rahu, 
kui märkad Päästja jälgi eel. 

See on see õnn, mis sõnusse ei mahu — 
me lapsed Jumala, kes koduteel. 


“ 
õ 
S 

KODUTEEL:1/204 


| PIIBEL 


Mida võime õppida kümnest käsust? 


Seitsmes käs 


TOOMAS PAJUSOO 


Sa ei tohi abielu rikkuda! 
2MSs 20:14 


Nagu kõiki muidki, korratakse ka se- 
da käsku Viiendas Moosese raamatus 
(5:18). Seitsmenda käsu eesmärk on 
kaitsta Jumala seatud püha abielu 
suhteid. Kristlane peaks aga suhtuma 
austusega mitte ainult abiellu, vaid ka 
vastassugupoolde. 

Abielu sisseseadmine algas maail- 
ma loomisel. Esimesest Moosese raa- 
matust (2:19-20) saame järeldada, et 
Aadam ei olnud terviklik enne Eeva 
loomist. Edasi (2:21-24) loeme: “Siis 
Issand Jumal laskis tulla raske une 
inimese peale ja see jäi magama; siis 
ta võttis ühe tema küljeluudest ning 
sulges selle aseme taas lihaga. Ja Is- 
sand Jumal ehitas küljeluu, mille ta 
inimesest oli võtnud, naiseks ja tõi te- 
ma Aadama juurde.” Nüüd oli Jumala 
töö Aadama juures lõpule viidud, oli 
pandud alus pühale abieluliidule. 


Jeesus abielu tähtsusest 


Hiljem selgitas Jeesus üksikasjali- 
kult abielu tähtsust (Mt 19:4—6): “Kas 
te ei ole lugenud, et loomise algul te- 
gi Looja inimese meheks ja naiseks?” 
ja ütles: “Seepärast jätab mees oma 
isa ja ema ning hoiab oma naise poo- 
le ja need kaks saavad üheks. Nõnda 
ei ole nad enam kaks, vaid üks liha. 
Mis nüüd Jumal on ühte pannud, se- 
da ärgu inimene lahutagu!” Jeesuse 
sõnade järgi sõlmivad mees ja naine 
abielu kogu eluks. 

Ometi tõstatab see käsk küsimuse, 
millega juba variserid Jeesust kiusa- 
sid (Mt 19:7): “Mispärast siis Mooses 
on käskinud anda lahutustunnistuse, 
kui tahetakse naist minema ajada?” 
Jeesus ei jäänud vastust võlgu 
(Mt 19:8-9): “Teie kõva südame pä- 
rast lubas Mooses teid oma naist mi- 
nema ajada, algul aga ei olnud see 

nõnda. Aga mina ütlen teile: Kes iga- 
nes ajab minema oma naise muidu 
kui liiderdamise pärast ja abiellub tei- 
sega, rikub abielu ja kes abiellub mi- 
nema aetud naisega, rikub abielu.” 
Paljudele inimestele, kahjuks isegi 
kristlastele, on need Jeesuse sõnad 
rasked kanda. Sellest annab tunnis- 
tust abielulahutuste arvu kasv ühis- 
konnas. Rahvastikuministri büroo ra- 
portis “Muutuvad pereväärtused 
muutuvas Eestis” on kirjas, et lahu- 
tuste arv Eestis on olnud kõrge alates 
1970. aastatest. Lahutuse levik ühe 
põlvkonna hulgas on avaldanud mõju 
hilisemate põlvkondade käitumisele 
ning hoiakutele ja lahutuse aktsep- 
teerimine ühiskonnas on kasvanud. 

Jeesus tõi siiski esile ühe erandliku 
juhtumi seoses abielu lahutamisega. 
See on kirjas Matteuse evangeeliumis 
(19:9), kust selgub, et abielulahutuse 
ainsaks põhjuseks võib olla vastas- 
poole liiderdamine. 


Paulus abielu kestusest 


Mida räägib Piibel abielu kestu- 
sest? Apostel Paulus ütleb (1Kr 7:39): 
“Naine on seotud niikaua, kui ta mees 
elab. Aga kui ta mees on läinud ma- 
gama, on naine vaba abielluma kelle- 
ga tahab, ent see sündigu Issandas.” 
Samuti ütleb Paulus kirjas room- 
lastele (7:1-3): “Vennad, kaste siis ei 
tea — ma räägin ju seadusetundjaile —, 
et seadus valitseb inimese üle, nii- 
kaua kui inimene elab. Nii on abielu- 
naine seadusega seotud mehe külge, 
kuni mees elab; aga kui mees sureb, 
on ta saanud vabaks mehe seaduse 
alt. Sellepärast, kui naine mehe elu- 


ajal on teise mehega, nimetatakse te- 
da abielurikkujaks; aga kui mees su- 
reb, on naine vaba seaduse alt, nii et 
ta ei ole teisele mehele minnes abielu- 
rikkuja.” 

Abieluinimene, kes laskub sek- 
suaalsuhtesse väljaspool abielu, rikub 
niisiis abielu; vallaline, kes lubab en- 
dale seksuaalsuhteid, paneb toime 
hooramise. Tänapäevalgi ei pääse me 
neist teemadest. 

Pauluse sõnul (1Kr 6:18) patustab 
hooraja iseenese ihu vastu. Uskliku 
inimese ihu on aga Püha Vaimu tem- 
pel (1Kr 6:19). Ja Paulus on öelnud 
(IKr 3:17): “Kui keegi rikub Jumala 
templi, siis Jumal rikub ka tema, sest 
Jumala tempel on püha, ja see olete 
teie.” Heebrea kirja autor lisab (13:4): 
“Kõikide juures olgu abielu au sees ja 
abieluvoodi rüvetamata, sest Jumal 
nuhtleb hoorajaid ja abielurikkujaid!” 


Abielu ehitab iseloomu 


Abielu on iseloomu ehitav koge- 
mus. See nõuab ohvrimeelsust ning 
õpetab teenima abikaasat ja peret. Sa- 
muti nõuab see lojaalsust, armastust 
ja pühendumist. Kes hülgab abikaasa, 
paneb Jumala silmis toime süüteo. 
Prohvet Malaki on selle kohta öelnud 
selgelt (2:15b-16a): “... ükski ärgu ol- 
gu truudusetu oma noorpõlve naise 
vastu! Sest ma vihkan lahutust, ütleb 
Issand, Iisraeli Jumal ...” Et ehitada 
õnnelikku ja stabiilset abielu, peame 
järgima Jumala standardeid. Üheks 
selliseks ongi seitsmes käsk: “Sa ei to- 
hi abielu rikkuda!” 


Allhoovused 


Abielu kirjeldab ka suhet Kristuse 
ja koguduse vahel. Paulus kirjutab 
(Ef 5:21-25): “Alistuge üksteisele 
Kristuse kartuses, naised oma mees- 
tele otsekui Issandale, sest mees on 
naise pea, nagu Kristus on koguduse 
pea, olles ise ihu päästja. Nagu kogu- 
dus alistub Kristusele, nõnda alistugu 
ka naised meestele kõigis asjus. Me- 
hed, armastage naisi, otsekui Kristus 


on armastanud kogudust ja loovuta- 
nud iseenese tema eest.” Kristus on 
lojaalne oma kogudusele ega hülga 
seda kunagi. Kirjas heebrealastele 
(13:5) on toodud Jumala lubadus: 
“Ma ei hülga sind ega jäta sind ma- 
ha!” Kui paljud Eestimaa abielupaa- 
rid pole järginud oma abielusuhtes 
Jumala juhtnööre. Niisugune käitu- 
mine ei väljenda lojaalsust ega pü- 
hendumist, mida näitas Kristus oma 
koguduse vastu. 

Paulus jätkab (Ef 5:25-33): “Me- 


hed, armastage naisi, otsekui Kris- 
tus on armastanud kogudust ja loo- 
vutanud iseenese tema eest ...” Abi- 
elu peaks niisiis järgima seda eesku- 
ju, kuidas Kristus on armastanud 
kogudust. 

Nagu koguduses sünnivad uued 
liikmed, sünnivad ka abielu kaudu 
uued lapsed. Seega on abielu Juma- 
la abinõu luua uusi pärijaid oma ku- 
ningriigi jaoks. Juba Eedeni aias üt- 
les Jumal esimesele inimpaarile 
(1Ms 1:28): “Olge viljakad ja teid 


saagu palju ...” Psalmist omakorda 
ütleb (127:3): “Vaata, lapsed on pä- 
risosa Issandalt, ihusugu on tasu te- 
malt.” Lapsed, kes on üles kasvata- 
tud Jumala kartuses, on suur Õõnnis- 
tus. Perekond on ühiskonna nurga- 
kivi, ning mida tugevamad ja terve- 
mad on pered, seda tugevam on 
ühiskond tervikuna. 

Seega ei tohiks abiellu suhtuda 
vastutustundetult ja kristlastena 
peaksime seda eriliselt au sees hoid- 


ma. 


Mõtteid seitsmenda käsu kohta 


ANTS SALURAID 


Käske sa tead: ära tapa, ära 
riku abielu, ära varasta, ära 
anna valetunnistust, ära 
peta, austa oma isa ja ema! 
Mk 10:19 


Kuna elame Uue Lepingu ajastul, läh- 
tun Jumala käskudest, mis on kirjas 
Markuse evangeeliumis. Jeesus, loet- 
ledes rikkale noormehele Jumala 
käskusid, jätab seal Vana Testamendi 
kümnest käsust ära neli. Kuna nime- 
tatud kuue käsu hulgas on ka käsk 
“ära riku abielu”, on põhjust selle üle 
arutleda ka täna. 

Kui Vana Testamendi ajal oli käsk 
range korraldus, mille rikkumise eest 
karistati tihti surmanuhtlusega, siis 
Uue Testamendi armuajal kõlab see 
pigem soovitusena. Tänapäeval ei too 
Jumala käsu eiramine kohe kaasa 
konkreetset objektiiv- 
set karistust, kuid pi- 
kemas perspektiivis on 
Jumala käsu “lubatud” 
eiramise - tulemused 
meie ateistlikus ühis- 
konnas päris hästi nä- 
ha. 

Jumal tegutseb peamiselt inimeste 
läbi. Varasematel sajanditel, kui võim 
oli kristlik-religioosne, karistasid po- 
liitilise võimu esindajad Jumala käs- 
kude vastu eksimist eriti karmilt. 
Nüüdisaja liberaalses demokraatias 
nii ei ole, kuid “karistus” järgneb ik- 
kagi varem või hiljem, nagu näitab 
ümbritsev elu. 


Kes Jeesuse öeldud 
sõnu arvestab ja 
nende järgi ka 
toimib, selle käsi 
käib tänapäevalgi 
palju paremini. 


Näiteks viibisin sajandi alguses 
oma kooli vilistlaste kokkutulekul, ja 
klassikaaslastega vesteldes tuli ju- 
tuks, et elan ikka veel ühe ja sama 
naisega. “Sa oled saamatu,” öeldi 
mulle. Jah, —ettevõtlikel 
klassikaaslastel oli juba tei- 
ne või kolmaski naine. 

Lähenedes küsimusele 
abielurikkumist keelava 
käsu seisukohast, võiks 
“karistuseks” olla näiteks 
paljud eri naistega saadud 
lapsed, keda tuleb ülal pi- 
dada ja kelle elus osaleda; lõputud 
arusaamatused, tülid, alimendid, pä- 
rimisküsimused jne. Või kui näiteks 
lapsi pole, siis varanduslikud eri- 
meelsused. Moodne vabaabielu, kus 
ei abiellutagi, vaid sõlmitakse vastas- 
tikku kasulik abieluleping, viib mille- 
gipärast ikkagi hinge mingisugusesse 
tühjusesse, mis mõjub jällegi “karis- 
tusena”. Iga järgmise naisega haka- 
takse elama heas lootu- 
ses, kuid varsti seistak- 
se vastamisi samade 
probleemidega. Ühest 
elukaaslasest tüdinetak- 
se ära, võetakse teine, 
kolmas, aga rahulolu ei 
leita. 

Arutledes käsu üle, mida Jeesus 
rikkale noormehele ikkagi edastas — 
ära riku abielu —, lähtuksin sõnast 
“rikkuma”. Rikkuma on lähedalt seo- 
tud sõnadega rikkis, rikutud. Kui on 
sõlmitud abielu, siis seda saab rikku- 
da! Me võime ju öelda, et rikutav on 
ainult kristlik abielu ning ilmalik re- 
gistreerimine või vabaabielu ei tule 


kõne allagi. Kuid on ilmne, et abielu 
rikkumine kehtib ka ilmaliku regist- 
reeritud ja vabaabielu puhul. Kui on 
tehtud otsus koos elada ja pere luua, 
on ka see abielu Jumala ees, seega ri- 


Jumal on andnud kutav. Kui midagi sihi- 
need käsud 
selleks, et inimene 
neid järgides ja 
täites võiks 
õnnelikult elada ja 
olla viljakas oma 
tegemistes. 


likult rikutakse, purus- 
tatakse, on see kuri asi 
ja patt. Just laste pealt 
on hästi näha, mis vilja 
kannab abielu rikku- 
mine. 

Kui Jeesus ütles rik- 
kale noormehele, et 
abielu ei tohiks rikkuda, oli see käsk 
öeldud inimloomusele, mis võib olla 
hea, kuri, ilmalik, kristlik. Kahtlema- 
ta, hea kristliku loomusega inimene 
püsib kogu elu ühe naise juures, kelle 
Jumal talle on andnud. Samas näeme 
enda ümber, et ka kristlikud töötegi- 
jad jätavad ühe naise koos lastega 
maha ja abielluvad teisega. Selle koh- 
ta ütles Jeesus (Mk 10:11-12): “Kes 
iganes lahutab oma naisest ja võtab 
teise, rikub tollega abielu, ja kui naine 
on lahutanud oma mehest ja läheb tei- 
sele, rikub ta abielu.” 

Selge on see, et Jeesus ütles need 
sõnad oma ajastu sotsiaalses kon- 
tekstis. Tänane kontekst on teine, ra- 
kendatakse “süüdi oleva poole” mõis- 
tet. Aga kes neid Jeesuse öeldud sõnu 
arvestab ja nende järgi ka toimib, sel- 
le käsi käib tänapäevalgi palju pare- 
mini. 

Abielurikkumine on seoses inime- 
se tahtmisega. Tahan, rikun abielu, ta- 
han — ei riku. Samas on ka elus näha, 
et mõni inimene kohe ei saa abielu 
rikkumata elada. Jaakobus ütleb oma 


KODUTEEL 1/2011 9 


kirjas (1:14): “Pigem on nii, et igaüht kiu- 
sab ta enese himu, ahvatledes ja peibuta- 
des.” 1968. aasta piiblitõlkes: “... aga igaüht 
kiusatakse, kui tema enese himu teda veab 
ning ahvatleb ...”. Selles tõlkes kõlab asi 
paremini: “... kui tema enese himu teda 
veab ...” Seda enese himu vedamist on 
näha abielurikkumistes erinevate inim- 
loomuste puhul. Mõni “hea” inimene 
tunneb küll Jumala käske teoreetiliselt, 
kuid praktiliselt täita ei suuda. Peetrus 
ütleb (2Pe 2:11): “Armsad, ma manitsen 
teid kui majalisi ja võõraid siin ilmas - hoi- 
duge lihalikest himudest, mis sõdivad hin- 
ge vastu!” 

See on muidugi inimese õnnetus, kui te- 
ma liikmetes on nagu mingisugune himu- 
olend või deemon, kes teda ajab kõiksugu 
halbu asju tegema, ja kelle üle puudub ini- 
mesel meelevald. Meditsiin siin ei aita, kuid 
Jeesuse nimel deemoni väljaajamine küll. 

Õnnelikud on inimesed, kellel on uus 
loomus Kristuses ja kellesse on asunud 
elama Jumala Püha Vaim. Kristuses saa- 
vad nad armu armu peale ja täituvad üha 
uuesti Jumala väega, kes teostab ka ini- 
meses kõik Jumala seatud käsud. Inime- 
ne võib siis olla Jumalale meelepärane ja 
kogeda õnnistusi. Ta suudab täita ka oma 
kutsumust Kristuses Jeesuses, aidates 
ehitada jumalariiki siin maa peal 
(2Kr 5:17—20): “Niisiis, kui keegi on Kris- 
tuses, siis ta on uus loodu, vana on möö- 
dunud, vaata, uus on sündinud. See kõik 
on Jumalast, kes meid on enesega Kristu- 
se läbi lepitanud ja andnud meile lepitus- 
ameti; ... Meie oleme nüüd Kristuse käsk- 
jalad, otsekui Jumal ise julgustaks meie 
kaudu. Me palume Kristuse asemel: And- 
ke endid lepitada Jumalaga!” 

Uue loomusega inimene ei pea vaata- 
ma Jumala käskude peale hirmunult. Ju- 
mal on andnud käsud selleks, et inimene 
neid järgides võiks õnnelikult elada ja ol- 
la viljakas oma tegemistes. Jumal ei taha, 
et inimene oleks mis tahes himude mõju 
all või tumedatest jõududest suunatud. 
Uue loomusega inimese elu on sisukas ja 
eesmärgiga. Selleks on Jumal andnud 
oma ainusündinud Poja, Jeesuse Kristuse 
vereohvri, mille abil ja läbi inimesed või- 
vad hästi elada ja töötada. 

Uskudes Jeesusesse Kristusesse, ei pea 
inimene rikkuma abielu ja eksima teiste 
käskude vastu. Ta võib elada viljakat pere- 
elu enda ja teiste õnnistuseks. 

MEILT JA MUJALT 


Agape 15 

detsembril tähistas Pär- 
1 enu kogudus Agape kiri- 
kuhoone 15. sünnipäeva, jaanua- 
ri alguses peeti aga traditsiooni- 
list lastepidu. 

Agape infoleht kirjutab, et aas- 
tapäeva puhul korraldati pidulik 
tänuõhtu, kus tervituskõnede ja 
õnnistussoovidega astusid üles nii 
need, kes abistasid nõu ja jõuga 
kirikuhoone rajamisel, kui ka 
praegused Agape sõbrad ja üle- 
aedsed. Teiste hulgas olid kohal 
Pärnu koguduste, Rääma põhi- 
kooli ja Männipargi lasteaia esin- 
dajad. 

Kirikuhoone rajamise eesveda- 
ja Üllas Tankler rõhutas tänuõh- 
tul omaaegset mõtet: “Agape ki- 
rik ei ole ehitatud mitte kogudu- 
sele, vaid Pärnu elanikele.” Ja ot- 
sekui selle peegeldusena korral- 
dati Agapes uue aasta algul suur 
lastepidu, mis juba traditsioonili- 
selt jõuluootusaja ja kolmkunin- 
gapäeva vahel ära peetakse. Peol 
oli näidend, meisterdamist, laulu 
ja ka kingitusi, mis Ameerika sõp- 
rade annetuste toel iga lapse 
jaoks hoolega kokku olid pandud. 
Et lapsed paremini talvekirikusse 
ära mahuksid, toimus 9. jaanuaril 
väikese vaheajaga lausa kaks pi- 
du, kuhu tuli kokku ca 80 last. 

Agape infoleht / KT 


Kirikuvalitsus pürgib 
innovaatilisusele 


MK  Kirikuvalitsus pidas 
10. detsembril 2010 proovi- 
koosoleku Skype'i vahendusel. 
Tõuke asjade niisuguseks kor- 
raldamiseks andis kahtlemata tä- 
navune lumerohke talv, mis näi- 
teks Võrumaa ja Virumaa ja Pär- 
nugi inimestele muutis pealinna 
kokkusõitmise raskeks kõige ot- 
sesemas mõttes. Vähetähtis pole 
ka tõsiasi, et niisugune töökorral- 
dus aitab kokku hoida kulusid. 
Proovikoosolekule järgnes 14. 
jaanuaril 2011 juba teine Skype'is 


peetud koosolek. Kirikuvalitsuse 
liikmed leidsid kogemusi kom- 
menteerides, et tänapäevaseid 
tehnoloogilisi vahendeid on igati 
arukas kasutada ja niiviisi on või- 
malik tööd tõesti korraldada. Tei- 
salt leiti, et aeg-ajalt tekib ikkagi 
vajadusi ja olukordi, kus tuleks ka 
traditsioonilisel viisil kokku tulla, 
st kohtuda silmast silma. 

KT 


Tallinna kogudus õnnitleb! 


5. jaanuar — Siina Nõmme 65 

12. jaanuar — Maie Mossin 50 

15. jaanuar — Lea Pihtje 70 

20. jaanuar — Ilse Tader 50 

27. jaanuar — Nelli Siem 85 

10. veebruar — Leida Ree 95 

14. veebruar — Maire Simm 70 

14. veebruar — Marika Ment 50 
15. veebruar — Leili Looden 70 
24. veebruar — Urve Aulis 70 

27. veebruar — Ester Roosileht 65 
29. veebruar — Kiiri Muga 75 

1. märts — Taime Tammsalu 75 

9. märts — Gerda Aliide Tartlain 104 
28. märts — Helga Agnes Radik 85 


Gerda Aliide Tartlain 104. sünnipäe- 
val. Tallinna koguduse nimel käis teda 
9. märtsil õnnitlemas Maire Simm, 
aga pildi on teinud pastor Toomas Pa- 
jusoo, kes külastas auväärses eas 
õde mõni päev hiljem, 11. märtsil. 


Teisel jõulupühal, 26. detsembril 
2010 liitusid kogudusega Elo ja 
Art Kuum ning Johanna Mägila. 


Kirikuvalitsus õnnitleb juubilare! 
26. jaanuar — 

Seminari rektor Meeli Tankler 55 
8. aprill — 

pastor Toomas Pajusoo 65 


Arengukavast 
rakenduskavani 


2011. aasta kevadpoolaas- 
tasse on Superintendent 
kavandanud piirkondlikud 
palve- ja visioonikonve- 
rentsid, mis peaksid kaasa 
aitama Eesti Metodisti Kiri- 
ku arengukava elluviimise- 
le ja rakenduskava välja- 
töötamisele. 


simene selline konve- 

rents peeti reedel, 21. 

jaanuaril Pärnus Agape 

kirikus, kuhu kogunesid 

Harju-, Saare-, Lääne-, 
Pärnu- ja Järvamaa pastorid ning ko- 
guduste esindajad. 

Palve- ja visioonipäev algas piibli- 
tunniga ning lõppes jumalateenistu- 
sega. Selle sisse mahtus intensiivne 
neljatunnine arutelu ning rohkelt pal- 
ve- ja ülistusaega. Nagu kirjutas 
Agape infolehes Maire Ivanova: “Nii 
andis see võimaluse teha midagi kiri- 
ku parema käekäigu nimel kahel vii- 
sil: mõistuse ja palvetega. Mõistuse 
poolega keskenduti probleemidele ja 
diskussioonile, mida võiks paremini 
teha, ning palvetes ja ülistuses foku- 
seeriti Jumalale, kes on ju kiriku alu- 
sepanija ja meie missioonile saatja.” 

Tallinna kogudusest osales Pärnu 
visioonipäeval Urmas Sassian, kes ja- 
gas kogetut 23. jaanuaril kodukogu- 
duse jumalateenistusel: “Kuigi üritu- 
se nimetus ise oli minu jaoks suur 
väljakutse, ei teadnud ma Pärnusse 
minnes eriti täpselt, mida ühelt vi- 
siooni- ja palvepäevalt oodata. 

Olen aastaid palvetanud selle pä- 
rast, et ka meie koguduses midagi 
muutuks: et koguduses oleks rohkem 
noori, et pühapäeval oleks rohkem 
inimesi kirikus. Olen mõelnud, igat- 
senud ja oodanud mingit muutust. 

Kui mind Pärnusse kaasa kutsuti, 


Hetk visioonipäevalt Pärnus. 


oli mu esimene mure, kas ma saan 
töölt ära. Ma palusin Jumala käest, et 
mul oleks see võimalus, ja see võima- 
lus avaneski — ma sain vaba päeva. 

Visioonikonverentsi alguses jaotati 
osalejad kõigepealt gruppidesse. 
Ühes grupis olid pastorid ja kahes 
ülejäänud grupis koguduste töötegi- 
jad. Siis anti meile ülesanne: kirjuta- 
ge üles kõik probleemid, mis on teie 
koguduses; kirjutage üles ka need as- 
jad, mis teid lihtsalt häirivad; kirjuta- 
ge üles asjad, mis on teie koguduses 
puudu. 

Inimeste näod olid ülesannet kuul- 
des üsna sünged. Mõtlesin omaette, 
et ei tea, kas tahan seda kõike kirja 
panna. Kohal olid ometi ka pastorid. 
Ja ma mõtlesin, et mis nüüd saab? 
Aga gruppides selgus, et täpselt sa- 
mad mõtted, mured ja igatsused on 
ka teistes kogudustes. 

Mõned märksõnad, mis esile ker- 
kisid: kirikus on vähe inimesi; kogu- 
dused vajavad ärkamist, vajavad ak- 
tiivsemaks muutumist; kogudused 
igatsevad, et teenistused oleksid mit- 
mekülgsemad; kogudused igatsevad, 
et hoogustuks kohalik misjon piir- 


KIRIKUELU 


kondades, kus me oleme; meil on küll 
seminar, aga kuskilt ei tule pastoreid 
juurde. 

Igatsetakse kogudustevaheliste 
suhete järgi. Me küll kuuleme ja tea- 
me pastoreid, aga kui meie kirikusse 
astuks sisse mõne teise metodisti ko- 
guduse liige, siis me vaataksime ilm- 
selt, et uus inimene on kirikusse tul- 
nud. Ta võib olla oma koguduse ak- 
tiivne töötegija, aga teistes kogudus- 
tes teda ei teata ega tunta. Nii tuli- 
megi ideele, et teinekord, kui pastor 
läheb teise kogudusse jutlust pida- 
ma, võiks ta ka koguduse liikmeid 
kaasa võtta. Nad võiksid tunnistada, 
laulda. Nii õpiksime üksteist paremi- 
ni tundma. 

Veel vajame majandusinimesi, et 
suudaksime majanduslikult mõelda 
ja ka raskel ajal hakkama saada. 

Need kõik olid asjad, mille puhul 
mõtlesime, kas tahame neid välja öel- 
da. 

Pärast kohvipausi tulime kõik, nii 
pastorid kui ka töötegijad, taas kok- 
ku. Grupid olid kirjutanud oma pla- 
katitele üles probleemid, mured, vaja- 
dused ja puudused, mis neid häirivad. 

Fotod: TAAVI HOLLMAN 


KIRIKUELU 


Ja ma julgen väita, et Jumal oli olnud 
oma Püha Vaimuga nende grupitööde 
ja arutelude juures. Teate miks? Sel- 
lepärast, et ka meie pastorid olid oma 
plakatile üles kirjutanud täpselt sa- 
mad asjad. 

Tahan teid julgustada. Vahel leia- 
me, et mõni asi on meie arust valesti 
või midagi tuleks teistmoodi teha. Ja 
vaatame küsivalt pastori otsa. Aga 
asetame õige kantsli ette sümboolse 
peegli ja vaatame sellest iseennast — 
tegelikult oleme meie need, kes saa- 
vad muutusi tuua. 

Pastorid üksi ei suuda kõike teha, 
aga meid on palju! Tuleb end ainult 
kätte võtta ja aktiivsemaks muutuda. 
Kui tunneme, et tahame midagi ära 
teha, on meil alati võimalik minna 
pastori juurde ja küsida, kas saame 
milleski aidata. Me kõik teame, et 
pastoritel on kõnetunnid, kuhu võime 
minna rääkima probleemidest või 
muredest ja palvetama. Aga pastorite 
uksed on lahti ka uutele ideedele ning 
vabatahtlikele, kes tahavad midagi 
ära teha. Jumal ei ole meid kutsunud 
üksnes selleks, et me pühapäeval ki- 
rikupingis istuksime, jutlust kuulak- 


sime, palvetaksime ja laulaksime. Ju- 
mal tahab, et me oleksime elav, ar- 
mastav ja elujõuline kogudus. Et ini- 
mene, kes tuleb kirikusse, näeks, et 
siin on elu, armastus, üksmeel. Ühes- 
koos suudame seda muuta. 

Sellel visiooni- ja palvepäeval tõu- 
sis esile veel üks asi, mille peale ma 
aeg-ajalt olen mõelnud, aga tihtipea- 
le taas unustanud: kui meil on raske, 
siis saame minna pastori jutule, aga 
kuhu läheb pastor, kui tal on raske? 
Pastorid vajavad meid enda kõrvale, 
endaga koos võitlema, üheskoos 
edasi minema. Jumal võib meid kõi- 


ki kasutada selleks, et meie kogudus 
oleks elav ja terve. 

Pauluse 1. kirjas korintlastele 
(12:24-27, vana tõlge) on öeldud: 
“Sest Jumal on ihu nõnda ühte liit- 
nud, et ta sellele, mis on alam, on 
andnud rohkem au, et ihus ei oleks 
lahkmeelt, vaid et liikmed üksmee- 
les kannaksid muret üksteise eest. 
Ja kui üks liige kannatab, siis kanna- 
tavad teisedki liikmed ühes temaga, 
ja kui üht liiget austatakse, siis tei- 
sedki liikmed rõõmustavad ühes te- 
maga. Aga teie olete Kristuse ihu ja 
igaüks omast kohast tema liikmed.” 

See on Jumala sõna meile 
kõigile. Meie oleme need 
Kristuse ihu liikmed. Me pea- 
me kuuluma kokku ja tööta- 
ma üheskoos.” 

Pärnus toimunud visiooni- 
päevale järgnes 4. märtsil vi- 
sioonipäev Lõuna-Eesti ko- 
gudustele Tartus ning aprilli 
on kavandatud visioonipäev 
Ida-Virumaa ja Harjumaa ve- 


nekeelsetele - kogudustele 
Jõhvis. 
Urmas Sassian Pärnus mõtteid jagamas. 


NY +NY4NY. | HANDI KOGUDUSTE RAJAMISE PROJEKT 


Projekti eesmärk: rajada esimesed handi kristlikud kogudused 


Viimaste aastate jooksul on 
umbes 200 hanti tulnud Jeesuse juurde. Nad elavad 
erinevates külades paarisaja kilomeetri raadiuses. 
Kahjuks valitseb selle piirkonna paljudes protes- 
tantlikes kogudustes suhtumine, kus handi keel, 
rahvariided, kultuur ja kombed ei ole kirikus teretul- 
nud. 


Nii ei ole täna, 2000 aastat peale Jeesuse tulekut maa- 
ilma, veel ühtki handikeelset kogudust. 


Hantidel on suur vajadus selliste koguduste järele, kus 
neil oleks võimalik emakeeles palvetada, Jumala Sõna 
õppida ning laulda elavale Jumalale ülistust neile omases 
stiilis. Salehardi kogudus (pealinnas Jamalo-Nenetskis) 
on olnud alates 2003. aastast Eesti misjonitöö partner 
handi rahva hulgas. Aastal 2010 käivitati neli koguduse 
rajamise projekti neljas erinevas handi külas. Handi krist- 
lased, kes neis külades elavad, on alustanud oma 
kodudes handikeelsete osadusgruppidega. Jumala abiga 
on need kodugrupid kasvamas esimesteks kristlikeks 
handi kogudusteks! 

Eesti panus: Salehardi pastor Anatoli Maritšev on pöör- 
dunud Eesti kristlaste poole abisaamiseks seoses handi 
koguduste rajamise projekti kuludega (sealhulgas reisi- 
kulud Salehardist küladesse, jne). Eesti Metodisti Kirikult 


on pastor Maritšev on palunud igakuist toetust 100 euro 
ulatuses koguduste rajamise projekti elluviimiseks. See 
oleks meie võimalus teha midagi hantide heaks! 


Julgustame iga EMK kogudust andma 10 eurot kuu 
esimese pühapaeva korjandusest, et aidata rajada 
esimesi kristlikke handi kogudusi! 

Kellel on võimalus rohkem annetada, järgigu Jumala 
juhtimist. Iga euro läheb handi misjoni kulude katteks. 


HANDI RAHVAS: 

Rahvaarv: 28 678 

Emakeelsus: 47,3% 

Religioon: šamanism, õigeusk 

Protestante: u. 200 

Piibli osi tõlgitud: Markuse evangeelium 

Handi kogudusi (õigeusu ja protestantlikke): 0 

Handi vaimulikke (õigeusu ja protestantlikke): 0 

Handid elavad Obi jõe ääres, enamus Hantõ-Mansiiski ja 
Jamali Neenetsi piirkonnas. Peamiseks elatusallikaks on 
kalapüük ja põdrakasvatus. Sarnaselt meie Kihnu saare 
kultuuriga riietuvad handi naised endiselt traditsioonilistesse 
rahvariietesse. 

Handi keel kuulub soome-ugri keelkonda, lähim keelesugu- 
lus on ungari keelega. 

Mõned sõnad handi keeles: sem (silm), vur (veri), 

mana (Mine), hul (kala) 


Igakuise annetuse saab saata Eesti Metodisti Kiriku kontole, a/a 10052004731009, selgitus: Misjon - handi kogudused 

www.hoimurahvad.misjon.ee 


MISJON 


JAMAL 2011 
Misjonireis 
hantide juurde 


ANDRUS KASK 


Salehard-Muzi-Jamgort- 
Ovgort-Muzi-Jamorti 
II põdrakasvatajate bri- 
gaad metsatundras-Muzi- 
Vosjahovo-Šurõskarõ- 
Salehard-Aksarka-Harp- 
Salehard. 


iibisin oma seekordsel 
reisil hantide juures 20 
päeva, 1.-27. jaanuari- 
ni 2011. Sihiks olin 
seadnud kontaktide 
kinnitamise Salehardi kogudusega ja 
koostöö kohalike kristlastega, Muzi 
küla osadusgrupi teenimise ning 
abistamise, suhtluse teiste kirikute- 
koguduste vendade ja õdedega, uute 
kontaktide leidmise Ovgorti külas 
ning usuõdede-vendade julgustami- 
se. Veel tahtsin koguda materjali tea- 
dustööks ja teha vähemalt 60 interv- 
juud ning luua sidemed muuseumi- ja 
haridustöötajatega. 


2 A 
“EESTI m 0 7 


Peterburf 


O Moskva 


Fotod: ANDRUS KASE kogu 


Kolmapäevane piiblitund Muzi handi osadusgrupis. Räägime palvest 
mäejutluse ning Johannese esimese kirja põhjal. Konstantin ja 
Valentina on meie lähedased sõbrad ja võtmeisikud kontaktide loomisel. 


Handikristlased 


Salehard on Jamali Neenetsi 
autonoomse ringkonna pealinn, kus 
elab 40 000 inimest. Teenisime seal 
koos evangeelsete kristlaste kogu- 
dusega “Hea sõnum”, kuhu kuulub 


Barentsi meri 
amali Neenetsi 


atitonoomne 
ingkond 


Hantõ-Mansiisk 
° 6 Jamal 


$ 


liikmeid paljudest rahvusest. Kogu- 
duses tegutseb ka väike handi 
grupp, mis on alustanud tööga mit- 
mes handi külas. Salehardi kogudus 
teeb aktiivselt tööd näiteks ka 
Harpis, kus toimuvad regulaarsed 
noorteõhtud ja palvekoosolekud. 
Tundsin südames, et pean seekord 
ka seda paika külastama. Azovis ko- 
guneb 3-5 inimest palvetama ja Piib- 
lit lugema, lauldakse handi keeles. 
Kristlased kogunevad aeg-ajalt, pal- 
vetavad ning loevad Jumala Sõna ka 
Aksarkas. 

Kuidas aga Handimaal edasi min- 
na? Piirkond on suur ja töötegijaid 
vähe. Usun siiski, et Jumal annab 
handi rahva seast töötegijaid ja meie 
roll on olla nende kõrval, kui nad — 
handi jutlustajad, evangelistid, pas- 
torid jt — kujunevad. 

Zenja ja Ksjusa oma majapidamises metsatundras, umbes 30 kilomeetri kau- 
gusel küladest. Nad ootavad meid järgmisel aastal juba mitmeks päevaks. 


Palvet vajab see töö muu hulgas 
ka selle poolest, et rajoon, kus hanti- 
dega töötame, on pindalalt umbes 
Eesti suurune, aga seal elab 10 000 
inimest. Külasid eristavad kümned 
ja sajad kilomeetrid. Suvel on jõgi 
ainus liiklusmagistraal, talvel pää- 
seb liikuma mööda jää- ja kaldapeal- 
seid teid. 


Muzi osadusgrupp 


Enamiku seekordsest ajast teenisin 
kogudust rajoonikeskuses Muzis, kus 
elab 5000 inimest. Handi osadus- 
grupp koguneb seal kolm korda näda- 
las: kolmapäeval, reedel ja pühapäe- 
val. Pastorit kohapeal ei ole, Salehardi 
koguduse vennad käivad kord kuus 
leiba murdmas ja sõna jagamas. Vii- 
sin läbi kolm palve- ja piiblitundi ning 
kolm armulauaga jumalateenistust. 
Nad ütlesid, et sellist teenistust ei ole 
ammu olnud. Tegelikult peitus neis 
sõnades igatsus oma pastori järele. 
Tegime suure tänupalve ja ootame 
lootusrikkalt Jumala juhtimist. 

Muzis lauldakse handi ja vene 
keeles. Originaalseid handi laule 
lauldakse ka, tavaliselt palve ajal või 
palvekoosolekul. Ljudmilla Grapin 
on mitu laulu tõlkinud handi keelde, 
Olga mängib kitarri ja aitab muusi- 
kaga. Õde Zina tänas kord pisarsilmi 
Jumalat, et võib handi keeles palve- 

tada ja ülistada. Kui Zina ja Valja 
kokku saavad, on alati selline tunne, 
et läheks vaikselt uksest välja ja tä- 
naks Jumalat, et handid saavad laul- 
da ja palvetada handi keeles. See 
toob kõigile rõõmu. 

Külma oli reisi ajal keskmiselt 
28-36 kraadi ja enamasti olid ilmad 
päiksepaistelised. See tegi võimali- 
kuks pikad reisid buraaniga. Päevad 


mi 


olid intensiivsed, kuna tuli osaleda ko- 
gukondlikus elus, lisaks tegin teoks 
52 intervjuud plaanitud 60-st. Eelne- 
vad kaheksa misjonireisi, kaheaasta- 
ne pastoriteenistus ning õpingud olid 
selles kõiges suureks abiks, aidates 
luua kontakte ja mõista olusid. Etno- 
loogiastuudiumi käigus olen õppinud, 
millal kuulata ja millal rääkida. 


Mis edasi? 


Handid ootavad põnevusega suvist 
soome-ugri misjoni piiblikooli õppe- 
sessiooni, kus Eesti Metodisti Kiriku 
Teoloogilise Seminari õppejõud Mark 
Nelson õpetab 22 tudengit, kelle hul- 
gas on udmurte, komisid, marisid ja 
loomulikult hante. Samal ajal on plaa- 
nis saata välja ka suvemisjonirühm 
Eestist ning korraldada koos soome- 
ugri festival. Ehk õnnestub projekti 
raames käia ka külades teenimas. 
Järgmisel talvel on mul kavas minna 
Pitljeri ja Azovi küladesse ning peatu- 
da kolm-neli päeva ka põdrakasvataja- 
te juures. Olen enamiku oma senisest 
uurimistööst teinud siinpool Väikest 
Obi jõge, edaspidi plaanin jätkata tei- 
sel pool Suurt Obi jõge. 

Tänan kõik eestpalvete, toetuse, 
julgustuse eest. Te olete osa misjonist! 


Pühapäevane jumalateenistus armulauaga Muzi küla osadusgrupis, kuhu 
tavaliselt tuleb pastor 200 kilomeetri kauguselt kord kuus, vahel kord kahe 
kuu tagant. Nad olid ülirõõmsad, sest kahe nädala jooksul pidasime kolm 
armulauaga teenistust, kolm palvekoosolekut ja kolm piiblitundi. Handid 
laulavad vaimulikust laulikust venekeelse laulu ja seejärel sama laulu han- 


di keeles. 


NAISTE ÜHENDUSES 


Maarja kombel 
Jumalat usaldades 


Juba aastaid ühendab 
Norra ja Eesti metodisti 
naisteühendusi suur ja tu- 
gev sõprusesild. 


2007. aasta aprillis veetsime ühes- 
koos kosutavat nädalalõppu Tallin- 
nas Pirita Topi spaas, aga 2010. aastal 
tahtsime kokku tulla Tallinnast kau- 
gemal. Nii hakkasidki kirjad liikuma 
eri linnade vahel, sest ilusaid kohti ja 
suurepäraseid teenuseid pakutakse 
paljudes paikades Eestimaal. Kaalu- 
sime nii Toilat, Pärnut kui ka Rakve- 
ret, kuid lõpptulemusena langes valik 
kaunile talvisele Haapsalule. 

Otsus tehtud, kokkulepped sõlmi- 
tud, ülesanded jagatud, pidasime ära 
naisteühenduse ajaloo esimese video- 
konverentsi. Algus oli huvitav ja põ- 
nev — kas toimib, kuidas toimib? Irina 
oli kuuldel esimesena, siis Vööbe. 
Seejärel kuulsin Lii häält ja nägin ka 
pilti, ent samal hetkel teatas Vööbe: 
“Mina ei kuule enam midagi!” Ja Iri- 
na lisas: “Mina ka mitte!” Katsetasi- 
me ja proovisime ning ühel hetkel oli 
kogu see punt imekombel koos. Kui 
siis ka Imbi meiega ühineda tahtis, oli 
juba teada, mida tuleb teha. Kon- 
verents Saaremaa-Aseri-Rakvere- 
Harkujärve-Tiskre (kahjuks Valenti- 
naga ei saanudki kontakti) võis alata. 
Skype'i ajaloend näitas lõpptulemu- 


Põld ja Valentina Borissjuk. 


Valmib kollaaž “Ootusest ...” Vasakult: Anne Hjerpseth, Valentina 


sena 1 tund 6 minutit ja 23 sekundit. 
Andsime ja kuulasime infot, kavan- 
dasime 27.-28. novembri kohtumist 
Norra naistega! 

Ja nii sai see teoks. Olime rõõmsad 
üheskoos ja koos Jumalaga! Eesti- 
Norra naiste kohtumise ajakavasse 
mahtus kõigele muule lisaks ka tun- 
nike, kus Irina õpetas meisterdama 
paberlilli, mis kingipakkidele kaunid 
lisandid. Ühises grupitöös sai kokku 
pandud kollaaž, mis aitas mõtestada 
ootust. Laupäeva õhtupoole võõrus- 
tas meid külalislahkelt EMK Haapsa- 
lu kogudus, kus olime osaduses nii 
laulus, sõnas kui palves. Maire Ivano- 
va jutlustas jõululoost (Mt 1 ja Lk 
1—2), tuues Maarja näitel välja aland- 
likkuse ning Jumalale ruumi tegemi- 
se teema. Nägime, et ka Jumal on ol- 
nud Jeesuse kaudu keerukates olu- 
kordades, kui ta abitu lapsena maail- 
ma sündis. Seetõttu Jumal mõistab 
meid meie erinevatel eluperioodidel. 

Norralannad oli ette valmistanud 
kaks palveteekonna punkti, kus iga- 
üks võis avada südame palves Juma- 
lale, kasutades ka näitlikke vahen- 
deid. Õhtu jätkus teejoomisega, kus 
saime maitsta pastor Urmas Rahu- 
varmi küpsetatud imehead saia. 
Hilisõhtune jalutuskäik tagasi Fra 
Mare spaasse oli ilus — käre külm, 
kõrkjad ja lumi, mis rannavalgustuse 
taustal sillerdas ja talla all krudises. 


Kena tulemus käes: Pille Mägila, Vööbe 
Uus ja Berit Westad. 


Naistetöös tulemas 


* Oikumeeniline konverents 
“Julge uskuda” 

9. aprillil 2011 EKNK Tallinna ko- 
guduse ruumides, Toompea 3. Ju- 
mala headest plaanidest räägivad 
naised eri elualadelt, peatudes eri- 
nevatel teemadel. 

* EMK Naiste Ühenduse 
Suurkogu novembris 2011. 


Kes mõtiskles, kes palvetas, kes jagas 
muljeid. 

Pühapäevane jumalateenistus oli 
Tallinna koguduses ning sealt saatsi- 
me sõbrad ka tagasiteele. Seekord 
siis võisid viia armastusesõnumi oma 
kodukogudusse 11 naist Norrast ja 
16 Eesti eri paikadest. 

PILLE MÄGILA 
EMK NÜ esinaine 


Palvepäev 2011 

ärtsis oli soovijail võimalik 
Miatet maailma naiste palve- 
päeva oikumeenilisel jumalateenis- 
tusel. 

Tänavuse palvepäeva teema oli 
“Mitu leiba sinul on?” ja palvetekstid 
valmistasid ette Tšiili naised. 

Tallinnas tuldi kokku 4. märtsil 
Jaani kirikus, aga palvepäeva tähista- 
ti ka näiteks Pärnus. Külli Kuusemaa 
sõnul peeti Agape koguduses üle- 
maailmset naiste palvepäeva esimest 
korda juba 4. märtsil 1994. Et palve- 
päeva tähistamine on Pärnus olnud 
järjepidev ja ühtegi korda pole vahe- 
le jäänud, koguneti tänavu juba ka- 
heksateistkümnendat korda. 


ka 


KODUTEEL 1/2011 (15 


Fotod: PILLE MÄGILA kogu 


INTERVJUU 


Mõõdunöörid on 
langenud heale kohale 


Intervjuu Inna Väljaga, kelle südame- 
asjaks on juba kuusteist aastat olnud 
väikegrupitöö. 


lustasid 1. novembril 2010 taas tööd uue 
grupiga, seekord püüate koos läbida piib- 
liõppe kursust “Eesmärgist juhitud elu”. 
Mis kursus see on ja miks tänavu grupi- 
töö aluseks just tolle materjali valisid? 

Kursus põhineb Rick Warreni samanimelisele raamatu- 
le. Oluline on asjaolu, et selles on tähtis osa Piiblil, mistõt- 
tu me eitegele grupis raamatu ümberjutustamisega. Tegu 
ei ole romaani ega elulooraamatuga, pigem võiks seda ni- 
metada vaimuliku kasvamise käsiraamatuks. 

Jõudsin Warreni raamatuni, kui teoloogiline seminar 
palus mind vaimuliku kujunemise õppeaines grupijuhti 
asendada. Avastasin, et tegu on väga hea materjaliga, mis 
mõeldud kasutamiseks eelkõige koguduslikus töös. Veel- 
gi enam - leian, et selle peaksid läbi töötama võimalikult 
paljud kristlased, sest see on suurepärane vahend enese- 
analüüsiks, oma elusihtide kindlaks tegemiseks ja vaimu- 
likuks küpsemiseks. 

Nagu “Eesmärgist juhitud elu” autor tabavalt väljen- 
dab, rabelevad paljud kristlased päevast päeva justkui 
huupi. Neil pole selgust oma tegevustes, nad kurnavad 
ennast nii vaimselt kui füüsiliselt, kannatavad süütunde, 
motivatsiooni puudumise ja paljude muude hädade käes. 
Kogu ehitis, mida nad igapäevaselt rajavad, vaarub nii 
mõnegi puhul, sest inimesel ja elul, mida ta ehitab, ei ole 
kindlat põhialust, ta eitea, mis on tema eesmärk ja kuidas 
selle poole liikuda. Paljud kristlased ei tea, kuidas vaimu- 
likke tõdesid igapäevaelus rakendada. “Vaimulik” ja “il- 
malik” on justkui kaks erinevat elu, ning tundub, et Jumal 
“tunneb huvi” ainult “vaimuliku” vastu, igapäevaste küsi- 
muste ehk “ilmalikuga” peab inimene oma tarkusega hak- 
kama saama. Kas tuleb tuttav ette? 


Millal alustasid tööd esimese grupiga? 

Esimese grupiga alustasin 1994. aasta sügisel, see oli 
vajalik teoloogilise seminari grupijuhtimise kursuse soori- 
tamiseks. Aga ainehindest enam motiveeris mind tol het- 
kel meie õppejõu Wes Griffini õpetus ja eeskuju. 


Mitut gruppi-kursust oled aastate jooksul juhendanud? 
Kuueteistkümne aasta jooksul on olnud mitmeid grup- 
pe. Mõned neist on koos käinud aastaid, mõned lühikest 
aega. Kuna olen grupitöös leidnud ääretult vajaliku kogu- 
dusliku osaduse- ja õppevahendi ning oma kutsumuse Ju- 
mala riigis, on minu jaoks loomulik, et osalen paralleelselt 


16 ) KODUTEEL 1/2011 


Inna Välja 21. novembril 2010. 


mitmes grupis ja tunnen sellest suurt rõõmu. 

Kui mõned neist üles lugeda, võiksin nimetada kahte 
kodust palve- ja osadusgruppi. Järgnevad avastusgrupid, 
kus oleme kasutanud Kirikusõprade Seltsi piibliõppema- 
terjale ning käinud koos mitmes koosseisus nii avastus- 
kui Beeta-grupina. Jüngrikursusel olen kaasa aidanud or- 
ganiseerimistöös ja hiljem abilisena kursuse juhi Anne 
Saluraidi kõrval. Viimastel aastatel juhendan kristliku 
kasvu kursust, millesse on mahtunud palju teemasid, mit- 
med neist koguduseliikmete ettepanekul, nagu näiteks II- 
mutuse raamatu ülevaade. Osa teemasid on tulnud inspi- 
ratsioonina, kui aeg on olnud küps, nagu näiteks Wesley 
pühitsusõpetus, Püha Vaimu andide, konfliktide lahenda- 
mise ning suhtlemise teema. Läbi võtsime ka kõik Alfa- 
loengud. Esinema oleme palunud külalisi seminarist, na- 
gu Anne Saluraid, Ülle Kruuse-Kingo, Andrus Norak. 

Viimastel aastatel on kujunenud minu osaks Alfa-kur- 
suse organiseerimine, seda lisaks kahe loengu pidamise- 
le. Varasemalt olen juhtinud Alfa vestlusgruppi. 


Alati pole grupijuhtide ja abiliste ring nii suur kui Alfa- 
kursust korraldades? 


Fotod: Koduteel 


Nii see on. Alfas toimib kindel süsteem, mis hõlmab 15 
loengut koos järgneva grupitööga. Kursus tervikuna eel- 
dab üsna suurt meeskonda, kuhu peale lektori ja grupi- 
juhtide on kaasatud ka näiteks palve- ja köögimeeskond. 
Kui organiseerimistöö minu osaks langes, otsisin võimali- 
kult palju inimesi loenguid pidama, sest olen veendunud, 
et koguduses on küllalt neid, kes suudavad seda teha. Esi- 
teks kaasab see rohkem inimesi teenimistöösse, teiseks 
väldib see niigi koormatud inimeste ületöötamist. 


Mis materjalide alusel oled veel grupitööd teinud? 

Näiteks avastusgruppide piibliõppematerjalid, nagu 
“Usutõdedest usuveendumusteni” ja “Kristliku elu juhi- 
sed”, nii et paar gruppi on koos käinud üsna lühikest 
aega. 

Samas näen, et väikegrupitöös on olulisel kohal osa- 
dus. See on põhjus, miks mulle meeldib juhendada pigem 
pikka aega koos käivat gruppi, kus toimib tõeliselt innus- 
tav sünergia: 2 + 2 = rohkem kui 4! 

Koguduslik väikegrupiosadus on see, mida osalemine 
jumalateenistusel ei anna. Lisaks osadusele on väike- 
grupp õppevorm, kus igaüks saab soovi korral võimaluse 
rääkida oma usust, õppides ühtlasi oma usust tunnistama. 
Samuti avaneb osalejal võimalus küsida kõiki küsimusi, 
mis teda vaevavad. Kokkuvõtlikult: väikegrupis osaleja 
saab varustatud igapäevaseks eluks kristlasena. 

Olen teinud kokkuvõtteid ka raamatuist, millega olen 
ise tutvunud ja mida pidanud vajalikuks teistele tutvusta- 
da. Alles hiljuti analüüsisime Anselm Grüni ja Meinrad 
Dufneri raamatut “Tervis kui vaimne ülesanne”. 


Mis on aastate jooksul muutunud metoodikas, didakti- 
kas, pedagoogikas, kursuste sisulises suunitluses? 

Pean oluliseks, et üle kogu maailma on tähtsustunud 
interaktiivsus ehk lihtsamalt öeldes — inimeste aktiivne 
kaasamine õppeprotsessi. Õppimist ei nähta enam loen- 
guna, kus üks inimene (õpetaja) seisab teiste ees ja kõi- 
keteadjana piltlikult öeldes kallab neile tarkust pähe, 
kuulajad aga ainult istuvad ja on vastuvõtja rollis. Mida- 
gi õpitakse muidugi ka sellise mudeli järgi, kuid püsiva- 
mate tulemustega ja mitmekülgsemalt õpib inimene siis, 
kui ta õppimises aktiivselt osaleb. Uurimused väidavad, 
et kuulmise kaudu vastuvõetust püsib inimese mälus 


kolme päeva möödudes ainult 2 protsenti, arutelu ja te- 
gutsemise järel aga tervelt 90 protsenti. 


Mis annab jõudu grupitööle pühenduda, sageli ka püha- 
päeval? Kui paljud jäävad sõpradega kohvikuosadusse, 
algab Sinul töö, või siis tuled välja õhtusel tunnil, kui 
oleks ehk hoopis mõnusam koju jääda. 

Ma ootan seda alati suure rõõmuga, sest see on minu 
kutsumus. Mulle meeldib suhelda, näha sära inimeste sil- 
mis, kui nad midagi avastavad, jälgida nende kasvamist 
aastate jooksul. Siis tunnen, et olen tõesti saanud olla ka- 
sulik, teha midagi head. 

Jumala riigis on nii, et kui Jumal annab inimesele min- 
gi töö, siis annab ta ka rõõmu ja rahulduse seda tehes. 
Mulle tulevad sageli meelde Taaveti sõnad, kes tunneb 
rõõmu oma pärisosast ja ütleb, et mõõdunöörid on lange- 
nud tema jaoks heale kohale. Ja nii see tõepoolest on ka 
minu jaoks. 


Millised on olnud parimad, helgemad, mõnusamad het- 
ked selles töös? 

Suhtlemine inimestega — kogu protsess, kui tekib see 
koosolemise ja -arutlemise sünergia, kus osalejad rikasta- 
vad üksteist oma mõtete ja küsimustega. 

Mingi keerulise küsimuse või kirjakoha lahkamine 
kui väljakutse ja inimeste aktiivne osalemine selles — 
sest inimesed ei ole mitte probleem, vaid innustus! 
Hea õhkkond, kus suheldakse sõbralikult, valitseb 
usaldus ja lüüakse töös aktiivselt kaasa. 


Kas grupitöö tähendus on aastatega kuidagiviisi muutu- 
nud? 

Sellele vastamiseks peaks vist küsitlema inimesi, kes 
on grupitöös aastaid osalenud. Üsna paljud, keda paaril 
korral olen küsitlenud ajakirja Koduteel jaoks, on siiski 
väljendanud saadud positiivset impulssi — osadust, tead- 
miste saamist, innustust, sünergiat. Eks positiivsest mõ- 
just räägi ka see, et suurem osa grupitöös osalejatest ei ta- 
ha sellest enam ilma jääda: on neid, kes käivad koos juba 
aastaid. Samas on ka lühiajalistes gruppides osalenud 
järgmises “projektis” jälle valmis kaasa lööma. Usun, et 
põhjus, mis toob nad jälle osalema, on positiivne koge- 


mus. 


Inna Välja 
koos 
“Eesmärgist 
juhitud elu” 
grupiga 

21. novembril 
2010. 

Ii ORELIFONDIS 


Kummardus 


li 
Tallinna ” 
Metodisti Kiriku " 

) 


ORELIFONI 


orelisõpradele 


Tallinna kiriku oreliehitus edeneb -— 
meister Guido Schumacher valmistab 
Belgias oma orelitöökojas oreli osi. 
Eestis algab oreli püstipanek 2011. aasta 
suvel ning samal aastal loodame oreli- 
helisid ka kuulda. 


Mis toimub Belgias? 


Meister Schumacheril on olnud ärev talv, sest tema 
töökojas vajutas lumi katuse sisse. Õnneks meie oreli 
osad viga ei saanud. Aga nii on Guido Schumacher pa- 
rasjagu tegelemas ka oma töökoja üleviimisega Baelenist 
seitsme kilomeetri kaugusel asuvasse Eupenisse, kus ta 
ka ise elab. See on tähendanud rohket tööd uute ruumi- 
de kohandamisel. Sisse loodetakse kolida kevadel, aga 
uue töökoja ametlik avamine toimub praeguste plaanide 
järgi 24. juunil. Siis tahetakse ühtlasi esitleda ka esimest 
uues töökojas valminud instrumenti, milleks ongi Tallin- 
na orel. Seejärel võetakse orel taas koost lahti ning 
tuuakse Eestisse, et see siin taas kokku sättida. 

2010. aasta lõpuks olid valmis meie oreli 1 ja II ma- 
nuaali puitviled (paistavad piltidel 1 ja eriti 2), jaanuaris 
valmisid kaks väiksemat lõõtsa —- kummagi manuaali tar- 
beks (pilt 4). Meister on alustanud oreli korpusega, mil- 
le põhiline osa sai samuti valmis juba 2010. aasta lõpuks. 
Töökoja parim puutöömeister on olnud ametis tuulepõh- 
ja ümbrise ning prospekti osade kallal (piltidel 1 ja 3, ka 
4). Pärast jõuluvaheaega alustati suure lõõtsaga ning jät- 
kati korpusetöid. 

Juba jõulude eel valmisid lõplikult ka kõik tehnilised 
joonised. Viimase asjaolu kohta selgitas Urve Aulis toi- 
metajale, et nagu rätsep teeb igale tellijale erilõiked, nii 
teeb orelimeister IGALE orelile ERIJOONISED. 


Vabatahtlik tegevus oreli heaks 


Kuidas orelisõbrad 2010. aastal ORELIRAHA juurde kas- 
vatasid, selles kohta on Urve Aulisel valminud orelifondi 
Kuldraamatu põhjal järgmine süstematiseeritud kokku- 
võte. 

NÄITUSMÜÜGID kiriklike pühade, konverentside, 
kontsertide ja mitmesuguste ühisürituste puhul. Küm- 
neid kordi on kokku toodud rikkalik valik metsa-, põllu- 
ja aiaande, hoidiseid, küpsetisi, kunsti- ja käsitööese- 
meid, kirjavara ja muusikasalvestisi. Leidlikkusel pole 
piire ja huvilisi jätkub! 

kliki 


ORELISÜNNIPÄEVAD, mis tähendavad eriotstarbelisi 
pidusid, kus peolaua katavad kostitajad, aga kingituse ase- 
mel tehtud rahalised annetused lähevad ühisel kokkulep- 
pel oreliehituse toetuseks. Neid oli kuus: Kärt Jänes-Kapp 
(annetus ajakirjale Koduteel ja orelifondile; 10. jaanuar 
2010); Evi Alvin ja Rein Ludri (20. juuni); Helvi Kruus- 


Fotod: SCHUMACHER ORGELBAU 


mann (4. juuli), Kanterid, Soo- 
ded ja Ann-Flin Slettahjell Nor- 
rast (2. oktoober); Hugo Lepnur- 
me 96. sünniaastapäev (31. ok- 
toober); Maret Puu (7. november). 
ORELIPIKNIK ehk juba tra- 
ditsiooniks saanud ühislaulmine 
Valgejõel perekond Soode suve- 
kodus, kuhu mullu koguneti 
18. juulil. Toiduvarud tulid pere- 
rahva ühiskatlast ja osavõtjate 
toidukorvidest, annetus läks 
orelifondile. 
ORELIKOHVIKUD omaval- 
mistatud suupistete ja jookidega 
vähemkindlustatud inimestele, 
aga vajadusel ka kiriku külalis- 
tele. Annetused toidupoolise 


eest on läinud oreli heaks või 
andja määratud sihtotstarbel. 
ORELIABI ANDIDE SAALI 
aastaringne tegevus. Abivajajai- 
le pakutakse pruugitud ja ka 
uusi rõivaid, jalatseid, kodukau- 
pu, käsitöö- ja tarbeesemeid, ka 
kodumasinaid, mööblit, invalii- 
dide abivahendeid, maarohtusid 
— kõike, mida annetatud. 
Orelisõpradel on silmad-kõr- 
vad lahti, käed-jalad teenimis- 
valmis ja süda soe toetamas või- 
metekohases töövaldkonnas ki- 
rikus, misjonitegevuses ja kaas- 
inimeste aitamisel. ,Kirkus, au ja 
rahu tuleb igaühele, kes teeb 


head.” (Rm 2:10) 


Teenetemärk orelifondi 


nõustajale Göran Grahnile 


Orelifondi ekspert ja nõustaja, aidates 
muu hulgas 2006.-2007. aastal ette val- 
mistada rahvusvahelist orelihanget 


esti president Toomas Hendrik 

Ilves viibis 18.-20. jaanuarini 
2011 riigivisiidil Rootsis. Seoses visii- 
diga andis president Ilves riikliku au- 
tasu 62 inimesele. Teiste hulgas tun- 
nustas ta Maarjamaa Risti V klassi 
teenetemärgiga Eesti kultuurielu toe- 


tamise eest ka Göran Grahni. 


Rahvusvahelise Orelimeistrite As- 
sotsiatsiooni sekretär Göran Grahn on 
olnud ka Hugo Lepnurme nimelise 


oreliehitaja leidmiseks. 


osutatud teenete 


klassi. 


Orelisünnipäev 
Urvele 


K: 


Maarjamaa Risti teenetemärk on 
asutatud 1995. aastal Eesti riigi iseseis- 
vuse auks. See antakse välismaalastele 
kõrgeima teenetemärgina Eesti riigile 
tunnustamiseks. 
Maarjamaa Risti teenetemärgil on kuus 


2011. aastal on orelisõbrad ära pi- 
anud ühe uhke orelisünnipäeva, 
mille teiseks peategelaseks oreli kõrval 
oli seekord Urve Aulis, kel täitus 70. aas- 
taring. 

24. veebruaril koos Eesti vabariigiga 
sünnipäeva tähistanud Urve auks kogu- 
nesid orelisõbrad Tallinna kirikusse lau- 
päeval, 26. veebruaril. Kokkutulnud rää- 
kisid Urvest ja orelist. Kuulati muusikat, 


Oreliehitus arvudes 2011 


m Oreli täishind 297 500 eurot (4,6 miljonit 
krooni; ilma käibemaksuta). 

m Orelifondil on kogutud raha 230 721 eurot 
(3,61 miljonit krooni). 

m Orelifondil on vaja koguda veel 66 770 
eurot (1,26 miljonit krooni). 

m Oreliehituseks on seni kulunud 53 500 
eurot (837 093 krooni). 

2010. aasta oli orelifondile edukas: kui 
tavaliselt on orelifondile laekunud aastas 
annetusi 100 000 krooni, siis mullusel masu- 
aastal 300 000 krooni. 

Kõik oreliehituse toetajad on tänuga kirjas 
oreli Kuldraamatus ja armsal Jumalal taevas. 
SA Hugo Lepnurme nimeline Orelifond 
TÄNAB, TÄNAB, TÄNAB! 


Göran Grahn ja Guido Schuma- 
cher Tallinna metodisti kirikus 
26. septembril 2009, kui kirjuta- 
ti alla oreliehituse lepingule. 


3 t 
Urve Aulis ja Rein Lepnurm orelisünni- 
päeval 26. veebruaril. 


vaadati pilte, öeldi tänusõnu. Urve sai pal- 
ju lilli ja orelifond taas uue annetuse. 
Orelisünnipäeval osales ka Hugo 
Lepnurme vennapoeg Rein Lepnurm, tervishoiukorralduse professor 
Saskatchewani ülikoolist Kanadast, kes muu hulgas ütles: “Kui see orel 
kord mängib ja inimestel pisarad silma toob, siis alles saame aru selle et- 
tevõtmise tähendusest!” 


Urve Aulis segakoori 
juhatamas. 

Fotod: MATI SOODE ja Koduteel 


Loikust on pahju... 
EMk VII Suvekonverents 


4.-T. august 2011 
laagris Giideon 
Javas: 
Jumalateenistused, piiblitunnid, väikegrupid, kontserdid 
eriprogramm lastele ja noortele 
(eesti, vene ja inglise keeles) 

Sellel korral külas: VÕilfried (Solay, Timo «kige 
Misjonigrupp (Zrasiiliast jpt 
Soodusregistreerimine kuni 1. maini.30 EUR 
2. soodusregistreerimine 1. juuliks 35 EUR 
M TTT () id 
"Kuni 5-aastased lapsed tasuta, 
> kuni 10-aastased lapsed 15 EUR 

£ Pastoriperedele soodustus 30 GU 
| Võib tasuda ka kahesõsusretupi hind kehtib, kui olete tasunud 50% 
Regištreerimine on tõi, nuud, kui olete maksnud oma osamaksu Gesti Metodisti 


Kiriku a/u-le 10: 200473 1009 ning teatanud suvekonverentsCVmetodistikirik.ee, 
7 Selgitus: suvekonverents + oma nimi 

S Ca ütlesmeile: «Lõikust om palju, 
P J 
/ toötealjaid aga vähe. Paluge siis lõikuse Issandat, 
et talsäadaks töötegijaid välja oma lõikusele! 

